open-index/open-wikipedia-markdown huggingface dataset:
Alona Tal

**Alona Tal** (s. 20. lokakuuta 1983) on israelilainen näyttelijä, joka tunnetaan rooleistaan televisiosarjoissa *[[Veronica Mars]]* ja *[[Supernatural]]*.

## Ura
Alona Tal aloitti uransa esiintyen lasten musiikkivideolla esittäen demoni Mashefulaa. Ensimmäistä päärooliaan hän esitti israelilaisessa elokuvassa *Lihiyot Kochav* () vuonna 2003. Sen jälkeen hänelle tarjottiin kahta televisioroolia, saippuasarjassa *Tzimerim* ja komediasarjassa *HaPijamot*. Viimeksi mainitussa hän näytteli pääroolia kolmen vuoden ajan. Vuosina 2004–2005 Tal vieraili myös yhdysvaltalaisessa draamasarjassa *Veronica Mars* kymmenen jakson ajan. Näiden roolien jälkeen hän esiintyi muiden muassa sarjoissa *[[C.S.I.]]*, *[[Todistettavasti syyllinen]]* ja *[[Seitsemäs taivas (perhedraamasarja)|Seitsemäs taivas]]*.

Vuonna 2006 Tal sai roolin Jo Harvellena televisiosarjassa *Supernatural*. Hän esiintyi sarjan toisella kaudella viiden jakson ajan ja palasi rooliinsa viidennellä kaudella kahdeksi jaksoksi. Vuonna 2011 hän teki toistaiseksi viimeisen esiintymisensä sarjassa.

Näyttelemisensä lisäksi Tal on äänittänyt kappaleita räppäri Subliminalin kanssa.
Adolfo Binni

**Adolfo Binni** (3. syyskuuta 1902 – 7. tammikuuta 1971) oli italialainen roomalaiskatolinen piispa. Hänet vihittiin papiksi 15. heinäkuuta 1926 ja nimitettiin Nolan hiippakunnan piispaksi 14. helmikuuta 1952. Piispaksi vihkiminen seurasi 19. maaliskuuta. Binni osallistui Vatikaanin toiseen kirkolliskokoukseen. Hän kuoli 68-vuotiaana virassa.

## Lähteet
Acidithiobacillales

**Acidithiobacillales** on bakteerien tieteellisen luokittelun suhteellisen uusi lahko. Sillä on vain kaksi heimoa, *[[Acidthiobacillaceae]]* ja *[[Thermithiobacillaceae]]*, jotka luokiteltiin ennen *[[Hydrogenophilaceae]]* -lahkon betaproteobakteereiksi.

## Aiheesta muualla
*UniProt, Taxonomy: Acidithiobacillales 
*National Center for Biotechnology Information (NCBI): Acidithiobacillales, taxonomy
Theodor Riphaen

**Theodor Riphaen** (1577 – 14. tammikuuta 1616) oli saksalainen roomalaiskatolinen piispa. Hänet nimitettiin Kölnin arkkihiippakunnan vihkipiispaksi ja Cyrenen titulaaripiispaksi 30. elokuuta 1606. Piispaksi vihkiminen suoritettiin 13. maaliskuuta 1607; pääkonsekraattorina toimi Attilio Amalteo.

## Lähteet
Attilio Amalteo

**Attilio Amalteo** (1545 – 25. toukokuuta 1633) oli roomalaiskatolinen arkkipiispa. Hänet nimitettiin vuonna 1606 apostoliseksi nuntiukseksi Saksaan ja Athenaen titulaariarkkipiispaksi. Hän erosi tehtävistään apostolisena nuntiuksena huhtikuussa 1610 ja jatkoi titulaariarkkipiispana kuolemaansa saakka.

## Lähteet
Luettelo 2000-luvun suomalaisista elokuvista

Luettelo **[[Suomi|Suomessa]]** tuotetuista elokuvista julkaisuvuoden mukaan. Aakkosellisesta luettelosta elokuvista katso **[[:Luokka:Suomalaiset elokuvat]]**

## 2000

## 2001

## 2002

## 2003

## 2004

## 2005

## 2006

## 2007

## 2008

## 2009

## Lähteet

## Aiheesta muualla
* Elonet: Suomalainen elokuvatuotanto 2000–2009
* Suomalainen elokuva Internet Movie Databasessa
Peter Kwaku Atuahene

**Peter Kwaku Atuahene** (s. 25. syyskuuta 1956) on ghanalainen roomalaiskatolinen piispa. Hänet vihittiin papiksi Sunyanin hiippakuntaan 12. heinäkuuta 1986 ja nimitettiin Goason hiippakunnan piispaksi 24. lokakuuta 1997. Piispaksi vihkiminen seurasi 6. tammikuuta 1998. Pääkonsekraattorina toimi paavi Johannes Paavali II, jota avustivat Giovanni Battista Re ja Jorge María Mejía.

## Lähteet
MIS Quarterly

**Management Information Systems Quarterly** eli **MIS Quartely** on yhdysvaltalainen vertaisarvioitu akateeminen julkaisu. Sen aihealueita ovat johdon raportointijärjestelmät (Management Information System) ja informaatioteknologia. (IT) Lehti ilmestyy neljännesvuosittain. Sen katsotaan yleisesti olevan toinen kahdesta alan arvostetuimmasta julkaisusta.

## Lähteet

## Aiheesta muualla
*Kotisivut
Jack Sherman

**Jack Sherman** (18. tammikuuta 1956 – 18. elokuuta 2020) oli yhdysvaltalainen kitaristi, joka soitti Red Hot Chili Peppers -yhtyeen ensimmäisellä studioalbumilla *[[The Red Hot Chili Peppers (albumi)|The Red Hot Chili Peppers]]* mutta sai potkut pian albumin julkaisun jälkeen, kun Hillel Slovak palasi yhtyeeseen.

Sherman työskenteli myös muiden yhtyeiden ja artistien, kuten esimerkiksi Bob Dylanin ja George Clintonin kanssa.

Sherman kuoli elokuussa 2020.

## Diskografia
*1984 Red Hot Chili Peppers – *[[The Red Hot Chili Peppers (albumi)|The Red Hot Chili Peppers]]*
*1986 Bob Dylan – *[[Knocked Out Loaded]]*
*1986 George Clinton – *[[R&B Skeletons in the Closet]]*
*1988 Tonio K – *Notes from the Lost Civilization*
*1988 Feargal Sharkey – *[[Wish (Feargal Sharkeyn albumi)|Wish]]* 
*1989 Peter Case – *[[ The Man With the Blue Post-Modern Fragmented Neo-Traditionalist Guitar ]]*
*1990 Kimm Rogers – * Soundtrack Of My Life *
*1996 Gerry Goffin – *Backroom Blood*
*1997 Tonio K – *Olé*
*2007 Luke Mitchell – * High Expectations *
*2010 Eric Culberson – * In The Outside *
*2011 Luke Mitchell – * Row Boat Row *

## Lähteet
Justin Kientega

**Justin Kientega** (s. 7. heinäkuuta 1959) on burkinalainen roomalaiskatolinen piispa. Hänet vihittiin papiksi Koudougoun hiippakuntaan 25. heinäkuuta 1987 ja nimitettiin Ouahigouyan hiippakunnan piispaksi 2. helmikuuta 2010. Piispaksi vihkiminen seurasi 29. toukokuuta. Pääkonsekraattorina toimi Philippe Ouédraogo, jota avustivat Séraphin François Rouamba ja Basile Tapsoba.

## Lähteet
Basile Tapsoba

**Basile Tapsoba** (s. 9. joulukuuta 1942 Koudougou) on burkinalainen roomalaiskatolinen piispa. Hänet vihittiin papiksi Koudougoun hiippakuntaan 4. heinäkuuta 1971 ja nimitettiin sen vihkipiispaksi sekä Mesarfeltan titulaaripiispaksi 19. joulukuuta 1981. Piispaksi vihkiminen seurasi 21. maaliskuuta 1982. Pääkonsekraattorina toimi Paul Zoungrana, jota avustivat Justo Mullor García ja Dieudonné Yougbaré.

Tapsoba sai 2. heinäkuuta 1984 nimityksen Koudougoun piispaksi, jona hän toimi, kunnes erosi tehtävistään 21. toukokuuta 2011.

## Lähteet
Juoksuhaudantie (elokuva)

**Juoksuhaudantie** on vuonna 2004 ensi-iltansa saanut Veikko Aaltosen ohjaama elokuva, joka perustuu Kari Hotakaisen kirjoittamaan samannimiseen romaaniin. 

## Rooleissa

## Vastaanotto
Elokuva keräsi Suomessa 99 467 katsojaa. 

*[[Turun Sanomat|Turun Sanomissa]]* Tapani Maskula moitti, että Hotakaiselle tyypillinen ironinen huumori on pudonnut tyystin kelkasta Aaltosen totisessa käsittelyssä: ”Elokuva pyörii niin totaalisesti Matin tummenevien tuntojen ympärillä, ettei muille ihmisille jää juuri lainkaan kehittymisen tai syvenemisen varaa teoksen ahtaassa ajatusmaailmassa.” Elokuvan televisioesityksen alla 2006 *[[Helsingin Sanomat|Helsingin Sanomien]]* Arto Pajukallio kirjoitti Aaltosen ohjauksen olevan koskettava, mutta odotusten edessä epätyydyttävä elokuvatulkinta, johon romaanista on siirretty juonen kehys ja loppuratkaisua dramatisoitu ”halvan elokuvallisesti”. Hänestä Eero Aho antaa miehelle ulkoiset raamit, mutta hahmon sisäinen ääni jää vajaaksi. Kari Väänäsen, Tiina Lymin ja nuoren Ella Ahon roolisuoritukset saavat enemmän kehuja. Saman lehden Pertti Avola piti viisi vuotta myöhemmin elokuvaa melko onnistuneena romaanifilmatisointina ja Eero Ahon roolityötä erinomaisena. ”Hotakaisen romaani ja Aaltosen elokuva ovat tavoittaneet tarinassaan jotain olennaista perheen ja avioliiton merkityksestä tietyille miehille. Kun illuusio täydellisestä elämästä sortuu, jäljet voivat olla pahoja, kuten uutiset valitettavan usein kertovat.”

## Lähteet

## Aiheesta muualla
* 
*  
* Elokuvasäätiön tietosivu
Kaarlo Kari (pilapiirtäjä)

**Kaarlo Fritiof Kari**  (6. maaliskuuta 1872 Forssa – 25. elokuuta 1941 Vammala) oli suomalainen taidemaalari, graafikko, kivi- ja pilapiirtäjä sekä näyttelijä ja teatterinjohtaja.

Kari oli Berliinissä maalaustaidetta opiskellut forssalaisen räätälin poika. Hän piirsi pilalehti *[[Matti Meikäläinen (1884)|Matti Meikäläiseen]]* sen loppuaikoina – muun muassa lehden lakkauttamiseen vuonna 1899 johtaneen piirroksen – sekä sittemmin *[[Tuulispää]]*-lehteen sen ensimmäisestä kansikuvasta alkaen. Hän oli Alex Federleyn ohella Suomen ensimmäisiä pilapiirtäjiä, jotka ottivat tavaksi signeerata piirroksensa. Kari piirsi Suomen ensimmäiset urheiluaiheiset pilakuvat *Tuulispäähän* vuonna 1904 sekä ensimmäisen kenraali Mannerheimia esittäneen postikortin vuonna 1918. Karin taideteoksia on ollut esillä muun muassa Suomen Kansallismuseossa ja Tampereen kaupunginmuseossa. Hänen tuotantoaan on myös Lounais-Hämeen museon, Sastamalan seudun museon ja Tampereen taidemuseon kokoelmissa.

Myöhemmin Karista tuli näyttelijä, lavastaja ja näytelmäkirjailija, ja hän johti kymmenen vuoden ajan Suomalainen teatteriseurue -nimistä kiertävää teatteria. Kari asui Tyrväällä vakituisesti vuosina 1910–1923 ja uudelleen sota-aikana. Asuessaan Helsingissä 1920- ja 1930-luvuilla hän vietti kesiään Tyrväällä.

Kaarlo Karin puoliso oli näyttelijä Naimi Kari o.s. Kylmänen. Heidän poikansa oli elokuvaaja ja elokuvaleikkaaja Eino Kari ja tyttärensä toimistopäällikkö, tuotantosihteeri ja elokuvanäyttelijä Aili Kari. Naimi Karin lanko oli näyttelijä ja elokuvamies Erkki Karu, mikä lienee vaikuttanut siihen, että kaikkiaan kolme Karin perheen viidestä lapsesta teki myöhemmin elämäntyönsä elokuva-alalla.

Kaarlo Kari joutui elokuussa 1941 polkupyöräonnettomuuteen ja kuoli sen jälkiseurauksiin sairaalassa. Hänet on haudattu Hietaniemen hautausmaalle Helsinkiin.

## Lähteet

## Aiheesta muualla
Hallinnon opiskelijaedustaja

**Hallinnon opiskelijaedustaja** tarkoittaa yliopiston tai ammattikorkeakoulun päättävässä elimessä, esimerkiksi hallituksessa, kollegiossa tai tiedekuntaneuvostossa oppilaitoksen opiskelijoiden piiristä valittua jäsentä. Hallinnon opiskelijaedustajista käytetään yleisesti lyhennettä halloped tai hallopedi.

Hallinnon opiskelijaedustajista määrätään vuonna 2009 voimaan tulleessa yliopistolaissa, jonka mukaan hallituksessa, kollegiossa sekä tiedekuntien tai vastaavantasoisten yksiköiden päättävissä elimissä "tulee olla edustettuina seuraavat yliopistoyhteisön ryhmät: 1) yliopiston professorit; 2) muu opetus- ja tutkimushenkilöstö sekä muu henkilöstö; 3) opiskelijat." Hallinnon opiskelijaedustajat ovat toimielimien tasavertaisia jäseniä ja käyttävät siten julkista valtaa osana lakisääteistä tehtäväänsä toteuttavaa yliopistoa.

Hallinnon opiskelijaedustajat toimivat hallintoelimissä opiskelijanäkökulman asiantuntijoina.

## Kolmikanta
Suomalaisiin yliopistoihin vakiintui vuoden 1991 yliopistolain myötä niin sanottu hallinnon kolmikanta, eli periaate, jonka mukaan yliopistojen hallintoelimissä ovat edustettuina kolme keskeistä yliopistolaisten ryhmää eli professorit, muu henkilöstö sekä opiskelijat. Vuoden 2009 yliopistolaissa kolmikannan suhteet eivät enää ole absoluuttiset, vaan laki antaa yliopistoille vallan itse määritellä ryhmien koon. Kuitenkin laki määrää, että mistään ryhmästä ei voi olla yli puolet toimielimen kokonaisjäsenmäärästä. Kolmikannan suhteista määrätään yliopistoissa johtosäännöillä.

Kolmikannan toimivuuden kannalta on keskeistä, että päätösvaltaa käyttävät kolmikantaiset, edustukselliset elimet eivätkä yksittäiset henkilöt. Niinpä keskusjohtoisuuden lisääntyminen 2009 yliopistolakiuudistuksen seurauksena on nähty opiskelijoiden parissa uhkana kolmikantaperiaatteelle.

## Katso myös
* Akateeminen kysymys

## Lähteet

*

## Aiheesta muualla
* Yliopistolaki
* HYYn Hallopedwiki
Kaarlo Kari

**Kaarlo Kari** voi tarkoittaa ainakin seuraavia henkilöitä:

*Kaarlo Kari (1890–1918), jääkärikapteeni
*Kaarlo Kari (1872–1941), kuvataiteilija ja pilapiirtäjä
Type 81

**Type 81** on Kiinan kansanarmeijan 1980-luvulla käyttöön ottama rynnäkkökivääri. Malli korvattiin QBZ-95:lla vuonna 1995.

Type 81:sta on normaaliversion lisäksi olemassa taittuvaperäinen 81-1 ja pikakivääriversio.
Type 81 käyttää edeltäjänsä Type 56:n tavoin AK-47:n 7,62×39 mm -kaliiperia.

## Lähteet
Max Alfthan (kilpapurjehtija)

**Max Ferdinand Alfthan** (11. helmikuuta 1892 Helsinki, Suomen suuriruhtinaskunta – 30. toukokuuta 1960 Helsinki) oli suomalainen kilpapurjehtija ja olympiamitalisti. Seuratasolla hän edusti Nyländska Jaktklubbenia.

Alfthan kuului suomalaisen *Heatherbell*-veneen miehistöön sen voittaessa 12mR-luokan olympiapronssia Tukholmasta 1912.

Max Alftan suoritti Filosofian kandidaatti-tutkintonsa vuonna 1910 Helsingin yliopistossa ja jatkoi opintojaan Kölnin yliopistossa vuosina 1913-1914. Opintonsa päätettyään hän jatkoi jonkin aikaa harjoittelijana Hampurissa. 

Palattuaan kotimaahan hän siirtyi huolintayhtiö Lars Krogius & Co:n palvelukseeen Rauman sivukonttoriin ja vuodesta 1915 Tornion rajakaupunkiin, josta maailmansodan myötä oli tullut vilkas tavaraliikenteen piste. Vuonna 1919 hänet kutsuttiin pääkonttoriin Helsinkiin, jossa hän toimi prokuristina ja konttoripäälikkönä. Vuonna 1921 hänestä tuli yhtiön apulaisjohtaja ja hallituksen jäsen vuodesta 1928.

Torniossa ollessaan hän oli perustamassa paikallista suojeluskuntaa ja kuului sen esikuntaan.

## Lähteet
Airsoft-kuulat

**Airsoft-kuulat** ovat airsoft-aseiden ammuksina käytettäviä, yleensä halkaisijaltaan 6 mm:n kokoisia. Kuulia on saatavilla 0,12 , 0,20 ,  0,23 , 0,25 , 0,28 ja 0,43 gramman painoisina. Lisäksi on saatavilla maatuvia, maatumattomia ja pimeässä hohtavia kuulia. Kuulien valintaan vaikuttaa se, että kuinka tehokkaalla aseella niitä halutaan käyttää.

## Aiheesta muualla
*http://fi.airsoft.wikia.com/wiki/Kuula
Robin Lod

**Robin Lod** (s. 17. huhtikuuta 1993 Helsinki) on suomalainen jalkapalloilija, joka edustaa MLS-liigan Minnesota Unitedia. Hän on pelipaikaltaan keskikenttäpelaaja.

## Ura
### Seurajoukkueet
Lod aloitti jalkapalloilun viisivuotiaana Suurmetsän Urheilijoissa, josta hän siirtyi Helsingin Jalkapalloklubiin vuonna 2006. 

Lod nousi HJK:n edustusjoukkueeseen 2011, mutta pelasi vielä kaksi kautta pääosin HJK:n reservijoukkueessa Klubi 04:ssä Kakkosesta. Veikkausliigassa hän teki debyyttinsä Myllykosken Palloa vastaan lokakuussa 2011, onnistuen heti maalinteossa oltuaan kentällä vain noin viisi minuuttia. Jäätyään HJK:ssa vähälle vastuulle Lod siirtyi elokuussa 2012 lainalle Vaasan Palloseuraan loppukauden ajaksi. Vuonna 2013 Lod vakiinnutti paikkansa HJK:n kokoonpanossa ja kauden 2014 päätteeksi hänet valittiin vuoden liigapelaajaksi sekä parhaaksi keskikenttäpelaajaksi.

Toukokuussa 2015 Lod siirtyi Kreikan Superliigassa pelaavaan Panathinaikosiin. Kolmen Kreikan kauden jälkeen Lod siirtyi Espanjan toisen sarjatason Segunda Divisiónin joukkueeseen Sporting Gijóniin kesällä 2018. Kausi oli kuitenkin pettymys ja vuoden kuluttua Lod siirtyi Yhdysvaltoihin MLS-liigan Minnesota Unitediin.

### Maajoukkueet
Lod on edustanut Suomen alle 18-vuotiaiden ja alle 21-vuotiaiden maajoukkueita. Vuonna 2014 hänet valittiin U21-maajoukkueen parhaaksi pelaajaksi. A-maajoukkueessa Lod teki ensiesiintymisensä tammikuussa 2015 pelatussa ystävyysottelussa Ruotsia vastaan, tullen kentälle vaihdosta 89. minuutilla Rasmus Schüllerin tilalle. Ensimmäisen A-maaottelumaalinsa hän teki 6. lokakuuta 2016 Islantia vastaan pelatussa MM-karsintaottelussa. Lod kuului Suomen joukkueeseen myös vuoden 2021 EM-kisoissa.

## Yksityiselämä
Lod on ollut vuodesta 2017 naimisissa Janni Lodin (os. Ovaska) kanssa. Parilla on vuonna 2019 syntynyt lapsi.

Lod perheineen asuu Saint Paulin kaupungin ulkopuolella Minnesota Unitedin joukkuekaverinsa Teemu Pukin naapurissa.

## Saavutukset
*Suomen mestaruus (4): 2011, 2012, 2013, 2014
*Suomen Cup (1): 2014
*Suomen Liigacup (1): 2015
*Vuoden liigapelaaja (1): 2014

## Lähteet
Paavali Pelkonen

**Paavali Pelkonen** (n. 1624 – 8. kesäkuuta 1715) oli Pelkosenniemen ja koko Suur-Sodankylän alueen ensimmäinen suomalainen uudisasukas. Hänen mukaansa ovat saaneet nimensä Pelkosenniemen kunta ja seurakunta.

Pelkonen oli lähtöisin Lumijoelta ja Kemijärvelle hän saapui 1660-luvun alussa. 1660-luvun puolivälin maissa hän muutti pari peninkulmaa pohjoisemmaksi Lapin rajan sisäpuolelle. Saamelaiset valittivat oikeuksiensa loukkauksesta esimerkiksi majavanpyynnissä ja kalastuksessa, ja Pelkonen joutui useasti käräjille. Vuonna 1671 hänen Lapissa sijaitseva asumuksensa määrättiin hävitettäväksi. Pelkonen asettui kuitenkin uudelleen asumaan Lappiin, ja vetoamalla niin sanottuun Kalmarin plakaattiin hän sai lopulta maaherralta luvan jäädä. 

Pelkonen kuoli 89-vuotiaana vuonna 1715, ja hänet haudattiin Kemijärvelle. Ainakin Pelkosen, Mutenian, Korvan, Rieston, Mäkitalon, Keskitalon, Alatalon, Suopangin, Pulskan, Karppisen, Kuoskun, Vitikan, Mikkolan, Kilpimaan, Kilpelän, Jaakkolan, Iisakan, Tervon ja Portin suvut polveutuvat hänestä mieskantaisesti. 

Taiteilija Andreas Alariesto on maalannut Pelkosesta taulun liittyen tarinaan, jonka hän on tallentanut kirjaansa "Andreas Alarieston lapinkuvat". Tuomo Itkonen kuvaa Pelkosta yhden luvun verran historiallisessa romaanissaan "Tuderus, tuo Herran pappi". Pelkosenniemen 350-vuotisjuhlassa 2014 julkistettiin "Pelekola"-niminen humoristinen historiikki, joka kertoo Paavali Pelkosen vaiheista sarjakuvamuodossa. Samoissa juhlissa paljastettiin lisäksi Paavali Pelkosen muistomerkki.

## Lähteet
*Aimo Kehusmaa & Samuli Onnela: *Suur-Sodankylän historia I*. Jyväskylä 1997, s. 157–168.
*Samuli Paulaharju: ''Sompio. Luiron korpien vanhaa elämää''. WSOY 1939, s. 28–29.
*G. A. Andersson: ''Tietoja Sodankylän ja Kittilän pitäjien aikaisemmista ja myöhemmistä waiheista''. Kemi 1914, s. 7-15.
*Tapani Niemi - Tapio Uusitalo: *Pelekola - kolome vuosisattaa jokka muuttivat koko maaliman*. 2014. 
### Viitteet

## Aiheesta muualla
*Sukuseura Tervo, Paavali Pelkosen jälkeläiset
Viholainen

**Viholainen** voi tarkoittaa seuraavia:

* viholainen, Nokkosen (*Urtica dioica*) vanha rinnakkaisnimi
* Viholaiset (*Myrmica*), muurahaisiin (*Formicidae*) kuuluva suku
* Viholainen, suomalainen sukunimi:
** Lassi Viholainen (s. 1999), suomalainen jalkapalloilija
** Vinski Viholainen (1951–2018), suomalainen valomies
Synnin palkka on kuolema

**Synnin palkka on kuolema: Suomalaiset noidat ja noitavainot 1500–1700-luvulla** on Marko Nenosen ja Timo Kervisen teos noitavainoista Suomessa. Kirjan julkaisi Otava vuonna 1994. Teosta edelsi Nenosen Tampereen yliopistossa tekemä väitöskirja *Noituus, taikuus ja noitavainot: Ala-Satakunnan, Pohjois-Pohjanmaan ja Viipurin Karjalan maaseudulla 1620–1700* (Suomen historiallinen seura 1992).

Nenonen on julkaissut myös kaksiosaisen teoksen *[[Noitavainot Euroopassa]]*.

## Lähteet

## Aiheesta muualla
* Marko Nenonen ja Timo Kervinen: Noituus, taikuus ja noitavainot Suomessa .
Roslinin linna

**Roslinin linna** on osittain raunioitunut linna Skotlannin Midlothianissa, lähellä Rosslynin kappelia. Ensimmäisen linnan paikalle rakennutti Orkneyn jaarli Henry I Sinclair 1330-luvulla ja hänen poikansa Henry II Sinclair rakennutti sydänlinnan, jonka tarkkaa rakentamisajankohtaa ei tiedetä.

Linna tuhoutui osittain tulipalossa 1452 ja vuonna 1688 sitä vaurioitti väkijoukko. Nykyään linnan omistaa Roslinin jaarli.

## Lähteet

## Aiheesta muualla
Sir Bani Yas

**Sir Bani Yas** () on Yhdistyneisiin arabiemiirikuntiin kuuluvan Abu Dhabin hallitsema saari maan rannikolla. 

## Maantiede

Sir Bani Yas sijaitsee Yhdistyneiden arabiemiirikuntien rannikolla noin 170 kilometriä pääkaupunki Abu Dhabista länteen. Hallinnollisesti Yhdistyneissä arabiemiirikunnissa saari kuuluu Abu Dhabin emiirikuntaan. Lähimmälle rannikolle mantereella Jebel Dhannassa on matkaa noin 9 kilometriä. Saaren pituus pohjois-eteläsuunnassa on noin 17,5&nbsp;km ja länsi-itäsuunnassa 9&nbsp;km. Saaren korkein kohta sen keskustan kukkuloilla on 148 metriä merenpinnasta.

Arabian Wildlife Park on saarella sijaitseva luonnonpuisto, jossa pidetään vapaana muun muassa valkobeisoja, hyeenoja, gepardeja ja gaselleja.

## Historia
Saarella tehdyissä arkeologisissa kartoituksissa on löytynyt esimerkiksi keramiikkaa islamia edeltävältä ajalta. Vuosina 1994–1996 tehdyissä kaivauksissa löydettiin myös nestoriolaisen luostarin ja kirkon rauniot. Rauniot ovat peräisin 500–600-luvuilta. Venetsialainen tutkimusmatkailija Gasparo Balbi viittasi saareen vuonna 1580 nimellä *Sirbeniast*. 

Sir Bani Yasin nimi viittaa Banu Yas -nimiseen heimoon, jonka jäsenet asuttivat Sir Bani Yasia etenkin talvikuukausien aikana. Samaan tapaan käytettiin myös muita lähialueen saaria, kuten Dalmaa ja al-Yasatia. Kesäkuukausina saarilla asui puolestaan runsaasti helmenkalastajia, jotka olivat pääsääntöisesti lähtöisin nykyisten Yhdistyneiden arabiemiirikuntien alueelta.

Sir Bani Yas oli pitkään raja-aluetta, jota ei ollut määritelty kunnolla. 1930-luvulla alueelta alettiin kuitenkin tehdä öljylöytöjä, jotka tekivät tarkemmasta rajanvedosta tarpeellista. Qatarin ja Abu Dhabin emiirikunnat kiistelivät keskenään Sir Bani Yasin ja muiden alueen saarten omistuksesta. Kahdella sopimuksella vuosina 1961 ja 1969 Sir Bani Yas jäi Abu Dhabille.

## Lähteet
Paha tieto

**Paha tieto. Tieteenvastainen ajattelu antiikista uusimpiin kiistoihin** on Janne Kivivuoren vuonna 2003 ilmestynyt kirja. Teos tarkastelee läpi historian elänyttä näkemystä, että eliitin täytyy hallita kansaa illuusion, ”hyvän myytin” avulla. Tällöin totuutta hakeva tiede on koettu vaarallisena ja pahana. Yhtenä esimerkkinä Kivivuori kuvaa evoluutiopsykologian aiheuttamaa kuohuntaa suomalaisessa tiedemaailmassa 1990-luvulla.

## Lähteet

## Kirjallisuutta
* Pyysiäinen, Ilkka: Eliitit suojelevat kansan moraalia pahalta tiedolta. *Helsingin Sanomat* 31.5.2003.
* Rämö, Matti: Moralistit tiedettä paheksumassa. *Yliopisto* 14/2003.

## Aiheesta muualla
* Enqvist, Kari: Tiedon myyteistä. *Tekniikka & talous* 10.12.2003.
* Pietikäinen, Petteri: Paha tieto ja hyvä myytti . *Tieteessä tapahtuu* 6/2003. (PDF)
* Vainio, Janne: Ajojahti tieteellistä ajattelua vastaan. *Vapaa ajattelija* 5/2004.
Noidan oppipoika

***Noidan oppipoika*** eli ***Taikurinoppilas*** () on Johann Wolfgang von Goethen vuonna 1797 kirjoittama runo (balladi). Se kertoo noidan oppipojasta, joka on oppinut mestarinsa taikasanoja. Mestarin poistuttua hän komentaa luudat kantamaan vettä joesta kylpyynsä. Oppipoika on kuitenkin unohtanut lopetuskäskyn, ja pian talo on täynnä vettä. Epätoivoissaan oppipoika hakkaa luudan kirveellä kahtia, mutta palaset alkavat kantaa vettä taloon kahta ahkerammin. Lopulta oppipoika kutsuu mestariaan apuun, ja tämä komentaa luudan takaisin komeroon. Tarina-aihe on yli kaksituhatta vuotta vanha, ja Goethe lienee saanut innoituksensa Lukianoksen tarinasta *Filopseudes* (n. 150 jaa.).

Vuonna 1897 säveltäjä Paul Dukas sävelsi aiheen innoittamana orkesteriteoksen *[[Noidan oppipoika (Dukas)|L’Apprenti sorcier]]*. Musiikkia ja tarinaa käytettiin vuonna 1940 Walt Disneyn elokuvassa *[[Fantasia (elokuva)|Fantasia]]*.

## Näyte runosta

Saksankielinen teksti alkaa:

 **Der Zauberlehring**
 
Hat der alte Hexenmeister
Sich doch einmal wegbegeben!
Und nun sollen seine Geister
Auch nach meinem Willen leben.
Seine Wort’ und Werke
Merkt’ ich, und den Brauch,
Und mit Geistesstärke
Thu’ ich Wunder auch.

 Walle! walle
 Manche Strecke,
 Daß, zum Zwecke,
 Wasser fließe,
 Und mit reichem vollem Schwalle
 Zu dem Bade sich ergieße.


Otto Mannisen suomennos alkaa seuraavasti:


 **Taikurinoppilas**
 
Meni matkoilleen jo kerran
vanha taikamestar’ äsken;
saavat henget uuden herran,
nyt ma itse heitä käsken.
Toistan sanoin, toimin
taiat tarkalleen,
heti henkivoimin
ihmeit’ itse teen.
 
 Teitä, maita
 joudu, juokse
 virran luokse,
 vettä kanna,
 kyllitellen kylpy laita,
 aallota kuin kosken anna!


## Aiheesta muualla
Washingtonin metro

**Washingtonin metro** on metrojärjestelmä, joka palvelee Washington, D.C.:n kaupunkia ja sen lähialueita. Metrojärjestelmän ensimmäinen osa avattiin vuonna 1976, nykyään verkosto on noin 170 kilometrin pituinen ja sisältää viisi linjaa sekä 86 metroasemaa. Metroa ylläpitää Washington Metropolitan Area Transit Authority (WMATA). Washingtonin metro on toiseksi käytetyin metrojärjestelmä Yhdysvalloissa New Yorkin metron jälkeen. Metrolla tehtiin keskimäärin 793&nbsp;515 matkaa arkipäivisin kesäkuussa 2011 ja 217 miljoonaa matkaa vuonna 2010.

Matkalipun hinta riippuu matkan pituudesta, vuorokaudenajasta ja maksutavasta. Metrojärjestelmän matkakortilla, SmarTrip-älykortilla, matkustettaessa kortti näytetään lukijalle matkan alussa ja lopussa. Matkan hinta veloitetaan poistuttaessa liikennejärjestelmästä.

## Linjaverkosto

## Kuvia

Tiedosto:WMATA Metro Center crossvault 2009.jpg|Metro Center on vaihtoasema, jossa yhdistyvät kolme linjaa.

Tiedosto:Rohr train.jpg|Junayksikkö
Tiedosto:Dc metro car interior.jpg|Metrovaunun sisänäkymää


## Lähteet

## Aiheesta muualla
Erik Hartvall

**Knut Erik "Pekka" Hartvall** (18. helmikuuta 1875 Helsinki, Suomen suuriruhtinaskunta – 18. helmikuuta 1939 Sipoo) oli suomalainen kilpapurjehtija ja olympiamitalisti. Seuratasolla hän edusti Nyländska Jaktklubbenia.

Hartvall kuului suomalaisen *Heatherbell*-veneen miehistöön sen voittaessa 12mR-luokan olympiapronssia Tukholmasta 1912.

## Lähteet
* Pekka Hartvall Biography and Olympic Results  Olympics at Sports-Reference.com
Keravan Pallo -75

**Keravan Pallo -75** (**KP-75**) on keravalainen jalkapalloseura. Se perustettiin vuonna 1975 ja rekisteröitiin yhdistykseksi joulukuussa 1976. Seuralla on noin 800 lisenssipelaajaa.

KP-75:n edustusjoukkue on pelannut Suomen kolmanneksi korkeimmalla sarjatasolla Kakkosessa kausina 1984, 1986 ja 1993–1998. Vuosina 1992–1997 se toimi nimellä Keski-Uudenmaan Pallo (K-UP) yhteistyössä Tuusulan Palloseuran kanssa. Nykyisin edustusjoukkuetoiminta on keskitetty Keski-Uudenmaan alueen yhteistyöseuran Pallokerho Keski-Uusimaan alaisuuteen.

## Lähteet

## Aiheesta muualla

* Seuran sivusto
Jarl Hulldén

**Jarl Viking Hulldén** (26. joulukuuta 1885 Helsinki – 18. lokakuuta 1913 Inkoon saaristo) oli suomalainen kilpapurjehtija ja olympiamitalisti. Seuratasolla hän edusti Nyländska Jaktklubbenia.

Hulldén kuului suomalaisen *Heatherbell*-veneen miehistöön sen voittaessa 12mR-luokan olympiapronssia Tukholmasta 1912.

Hulldén, joka tunnettiin myös jääpallonpelaajana, katosi linnustusreissulla veneen kaaduttua Inkoon saaristossa yhdessä agronomi L. Mangströmin kanssa.

## Lähteet
* 

### Viitteet
Helise taivas

**Helise taivas** on Tuure Kilpeläisen säveltämä ja Aulikki Oksasen alkujaan runoksi sanoittama musiikkikappale, joka on ilmestynyt laulaja Vuokko Hovatan esikoisalbumilla *[[Lempieläimiä]]* vuonna 2008 sekä myös singlenä. Kappaleen tuottaja on Tuure Kilpeläinen.

Kappaleen sovituksesta vastaavat Tuure Kilpeläinen, Kalle Kalima, Jape Karjalainen, Pessi Levanto, Marko Timonen, Jaakko Kääriäinen, Olli Haavisto ja Marzi Nyman.

Vuokko Hovatta esitti kappaleen Helsingin Senaatintorilla pidetyssä uudenvuoden vastaanottotilaisuudessa vuodenvaihteessa 2008–2009.

*Lempieläimiä*-albumilta on julkaistu myös singlet ”Lumottu veli”, ”Syleily” ja ”Virginia”.

## Lähteet
* Vuokko Hovatta CD *Lempieläimiä* (Sony BMG Music Entertainment (Finland) / EPIC 88697 272642)
Foxy Brown

**Foxy Brown**, oikealta nimeltään **Inga DeCarlo Fung Marchand**, (s. 6. syyskuuta 1978) on yhdysvaltalainen hip hop -artisti. Hän on yksi The Firm -ryhmän jäsenistä.

## Albumit
* Ill Na Na (1996)
* Chyna Doll (1999)
* Broken Silence (2001)
* Brooklyn’s Don Diva (2008)

## Lähteet

## Aiheesta muualla

* 
* 
*
The Wanted

**The Wanted** on vuonna 2009 perustettu irlantilais-englantilainen poikabändi, johon kuuluu viisi jäsentä: Max George, Nathan Sykes, Siva Kaneswaran, Jay McGuiness ja Tom Parker. Yhtyeen manageri on Scooter Braun.

The Wantedin ensimmäinen single oli "All Time Low", mutta se tuli kuuluisaksi kappaleella "Glad You Came". Muita singlejä ovat olleet "Heart Vacancy", "Lose My Mind", "Gold Forever", "Lightning", "Warzone", "Chasing The Sun" ja "I Found You". Vuonna 2012 he alkoivat menestyä Yhdysvalloissa ja Kanadassa hitillään "Glad You Came". Vuonna 2013 he julkaisivat kappaleen "Walks Like Rihanna" sekä "We Own the Night".

Yhtyeen laulusolisti Tom Parkerilla diagnosoitiin syksyllä 2020 neljännen vaiheen glioblastooma, eli aivosyöpä. Kasvain on nopeasti kehittyvä, eikä siihen ole parannuskeinoa. Parker kuoli sairauteensa 30. maaliskuuta 2022.

## Jäsenet
* Max George - 
* Nathan Sykes - 
* Siva Kaneswaran - )
* Jay McGuiness - 
* Tom Parker - 

## Diskografia
* The Wanted (2010)
* Battleground (2011)
* Word of Mouth (2013)

## Lähteet

## Aiheesta muualla

*Yhtyeen kotisivut
Tesmayrttikasvit

**Tesmayrttikasvit** (Adoxaceae tai Viburnaceae) on kukkakasviheimo Dipsacales-lahkossa. Angiosperm Phylogeny Groupin luokittelussa se on toinen lahkon kahdesta heimosta. Tesmayrttikasveihin kuuluu noin 200 lajia, joita kasvaa läpi holarktisen alueen ja tropiikin vuoristoalueilla Amerikassa, Aasiassa ja Australiassa. Suurin osa lajeista (175) kuuluu heisien (*Viburnum*) sukuun.

## Suvut
* tesmayrtit (*Adoxa*)
* seljat (*Sambucus*)
* *[[Sinadoxa]]*
* *[[Tetradoxa]]*
* heidet (*Viburnum*)
Heisiä lukuun ottamatta suvut muodostavat *Adoxoideae*-alaheimon. Heidet ja seljat on aiemmin luokiteltu kuusamakasveihin (*Caprifoliaceae*).

Suomessa kasvavista kasvilajeista tesmayrttikasveihin on vanhastaan luokiteltu yksi laji, tesmayrtti (*Adoxa moschatellina*), joka on hento ja vaatimattoman näköinen keväisin kukkiva lehtojen ruohokasvi. Sen lisäksi tavataan luonnonkasveina kaksi kookasta pensasta, terttuselja (*Sambucus racemosa*) sekä koiranheisi (*Viburnum opulus*). Näillä kolmella lajilla on hedelmänä luumarja.

## Lähteet

## Aiheesta muualla
* Finto: Kassu – Kasvien suomenkieliset nimet: Adoxaceae
Nothing but the Beat

**Nothing but the Beat** on ranskalaisen DJ:n David Guettan viides studioalbumi, joka ilmestyi 26. elokuuta 2011.

Albumi nousi Suomen virallisen listan sijalle 7.

## Kappaleet

### CD 1
# 
# 
# 
# 
# 
# 
# 
# 
# 
# 
# 
# 

Kesto: 41:44

### CD 2
# 
# 
# 
# 
# 
# 
# 
# 
# 
# 
# 

Kesto: 46:46

## Nothing but the Beat 2.0
**Nothing but the Beat 2.0** on uusintapainos ranskalais-DJ David Guettan 26. elokuuta 2011 julkaistusta Nothing but the Beat -albumista. Nothing but the Beat 2.0 julkaistiin 10. syyskuuta 2012 ja se sisältää viisi ennenjulkaisematonta kappaletta.

### Kappaleet
Kappaleet:
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Metacritic: 56/100
* Allmusic: 
* Entertainment Weekly: B–
* Robert Christgau: B+
* Rolling Stone: 

## Lähteet
Kihlaus (täsmennyssivu)

**Kihlaus** voi tarkoittaa seuraavia asioita:

* kihlaus, sopimus avioliiton solmimisesta
* *[[Kihlaus (näytelmä)|Kihlaus]]*, Aleksis Kiven näytelmä vuodelta 1866
* *[[Kihlaus (vuoden 1920 elokuva)|Kihlaus]]*,  Oski Talvion ohjaama elokuva vuodelta 1920
* *[[Kihlaus (vuoden 1922 elokuva)|Kihlaus]]*, Teuvo Puron ohjaama elokuva vuodelta 1922
* *[[Kihlaus (vuoden 1955 elokuva)|Kihlaus]]*, Erik Blombergin ohjaama elokuva vuodelta 1955.
Julius Wagner-Jauregg

**Julius Wagner-Jauregg** (7. maaliskuuta 1857 – 27. syyskuuta 1940) oli itävaltalainen psykiatrian professori. Hän kehitti hoitokeinoja muun muassa neurosyfiliksen hoitoon. Wagner-Jauregg sai näistä ansioistaan lääketieteen Nobelin palkinnon vuonna 1927.

Wagner-Jaureggin kehittämä hoitomuoto, malarian istutus keksittiin vuonna 1917, ensimmäisen maailmansodan loppuvaiheissa. Jo vuonna 1887 oli Julius Wagner-Jauregg tullut tiedeartikkelissaan päätelmään, jonka mukaan psykoosia voitaisiin hoitaa aiheuttamalla kuume.

Nuoren Julius Wagner-Jaureggin opintosuunnitelma oli alun alkujaan valmistua sisätautilääkäriksi. Hän vaihtoi kuitenkin opiskelemaan psykiatriaa. Tähän valintaan vaikuttivat sekä Wagner-Jaureggin antisemitismi että elinolojen helppous psykiatreilla eli korkea elintaso, mikä tuolloin Wienissä vallitsi. Lääkäriksi valmistuminen tapahtui vuonna 1880.

Wagner-Jaureggin asuessa mielisairaalan miljöössä, hän teki erään merkittävän havainnon. Vuonna 1883 eräältä psykoosia sairastavalta naiselta todettiin ruusu, joka oli streptokokin aiheuttama. Nainen toipui psykoosistaan. Tämä havainto loi puolestaan pohjaa, Wagner-Jaureggin tekemälle tieteelliselle päättelylle.

Malariahoidolla yritettiin hoitaa moniaita systeemisia mielisairauksia, kuten skitsofreniaa, jossa tulokset olivat laihoja. Sen sijaan malarian istutus oli kaikkein ensimmäisin toimiva hoitomuoto, joka keksittiin mielialaan liittyviin sairauksiin.

Malaria lienee valikoituneen neurosyfiliksen sekä paralysian hoitoon lähinnä siitä syystä, että sitä voitiin hoitaa kiniinillä. Malariahoitoa on kuvailtu muun muassa sekä Kalle Päätalon romaaneissa että suomalaisessa draamaelokuvassa Prinsessa vuodelta 2010.

Hoito toteutettiin ottamalla malariapotilaan laskimoverta, sekä antamalla hoidettavalle injektiona sitä. Lyyli Kinnunen esittää teoksessaan vaiheittain sen, miten tuo toimenpide muine lääkityksineen toteutetaan. Neuroluesta eli kuppatautia hoidettiin salvarsaanilla. Se sisälsi arseenia. Toinen injektoitava hoitoaine oli vismutti (Bismutol). Nämä kuuluivat niin sanottuihin jälkihoitoihin, jotka annettiin malariahoidon jälkeisesti.

## Lähteet
* Lyyli Kinnunen: *Mielisairaanhoito*, s. 130–133. Helsinki: SHKS-WSOY, 1958
* Edward Shorter: *Psykiatrian historia*,suom. Eila Salomaa. Sivut 57, 174, 198, 225–228, 245, 348, 393, 398, 412 & 420. MTKL, 2005, Helsinki 

### Viitteet

## Aiheesta muualla
John Silén

**John Fredrik Silén** (19. kesäkuuta 1869 Turku, Suomen suuriruhtinaskunta – 3. lokakuuta 1949 Helsinki) oli suomalainen kilpapurjehtija ja olympiamitalisti. Seuratasolla hän edusti Nyländska Jaktklubbenia. 

Silén kuului suomalaisen *Heatherbell*-veneen miehistöön sen voittaessa 12mR-luokan olympiapronssia Tukholmasta 1912.

John Silénin isä oli turkulainen kauppias August Silén (1830–1883) ja äiti rovastintytär Hedvig o.s. Palmberg (1844–1932). Johnin sisko oli Hedvig Gebhard. John Silén opiskeli kauppatieteitä mm. Saksassa 1890-luvulla ja työskenteli 29 vuotta Pohjoismaiden Yhdyspankin tilintarkastajana. Purjehduksen lisäksi Silén oli innokas luistelija ja edusti Suomea Kansainvälisen luisteluliiton kongressissa Budapestissa vuonna 1913. Silén pysyi naimattomana ollessaan enemmän kiinnostunut miehistä. John Silén on haudattu Silénin sukuhautaan Turun vanhalle hautausmaalle. Hautakiven hän toi itse yhdeltä purjehdusmatkalta Turun saaristossa.

## Lähteet
Barry Feinstein

**Barry Feinstein** (4. helmikuuta 1931 Philadelphia, Yhdysvallat – 20. lokakuuta 2011) oli yhdysvaltalainen valokuvaaja. Hän teki yli viisisataa musiikkialbumin kantta.

Feinsteinin kuvista erityisesti 1960-luvun musiikkielämään liittyvät kuvat ovat tunnettuja, esim. hänen Bob Dylanista tämän Britannian kiertueella ottamat valokuvat.

## Lähteet
Syysprinssi

**Syysprinssi** on Anja Kaurasen (nyk. Snellman) romaani vuodelta 1996.

Kirja on 126-sivuinen, tuskin pienoisromaania laajempi. Teos on vahvasti omaelämäkerrallinen, eikä kirjailija itsekään peittele sen dokumenttiluonnetta. Romaani kuvaa minäkertojan nuoruudenrakkautta "syysprinssiin", jonka esikuvana on kirjailija Harri Sirola. Tarinan kehyskertomus sijoittuu nykyhetkeen. Siinä minäkertoja vierailee syysprinssin luona psykiatrisessa sairaalassa, jossa tämä on hoidettavana depression vuoksi. Sähköšokkihoidon vuoksi syysprinssi on tilapäisesti unohtanut menneisyytensä, joten minäkertoja kertaa hänelle heidän rakkaustarinansa. 

Alli Haapasalo ohjasi romaanista samannimisen elokuvan, joka sai ensi-iltansa syksyllä 2016.

## Lähteet
Ihon aika

**Ihon aika** on Anja Kaurasen (nyk. Snellman) romaani vuodelta 1993. Sen kustansi WSOY.

Romaanissa *Ihon aika* Snellman kertoo naisesta, joka hoitaa äitiään viimeisien kuukausien aikana. Äidin kuoleman jälkeen hän havaitsee, että äidillä oli kolmas lapsi, joka on ollut hänelle tuntematon siihen asti. Nainen lähtee hakemaan tietoa isosiskostaan. Nainen yrittää kuvitella, minkälaista hänen äitinsä elämä oli ennen ensimmäisen lapsen syntymää ja ajattelee paljon lapsuuttaan.

## Lähteet
Jogla

**Jogla** () on maalaiskunta ja sen keskuskylä Novgorodin alueen Borovitšin piirissä Venäjällä. Se sijaitsee Mstajoen rannalla kymmenen kilometriä Borovitšista kaakkoon. Kylässä on 1&nbsp;100 ja kunnassa 1&nbsp;700 asukasta (vuonna 2010).

## Maantiede ja asutus
Joglan kunnan pinta-ala on 110,8 neliökilometriä. Se rajoittuu pohjoisessa Borovitšin piirin Perjodkin, idässä ja kaakossa Opetšenski Posadin, lounaassa Železkovon ja luoteessa Borovitšin kuntiin. Pinta-alasta 34,4 % on metsää ja 4,6 % maatalousmaata.

Kunta sijaitsee Valdain ylängön jakavassa Mstajoen laaksossa. Muita jokia ovat Velgija, Golohovka, Požanka, Tjoplenki, Olovenka ja Širena. Hyötykaivannaisiin kuuluu tulenkestävä savi.

Keskuskylän lisäksi kuntaan kuuluu 12 kylää: Bazarova Gorka, Dubki, Mežuritšje, Mihalevo, Ovintšuha, Poddubje, Putlino, Rovnoje, Šibotovo, Solono, Staroselje ja Verhovskoje. Sadan–kahdensadan hengen asutuskeskuksia ovat Rovnoje, Šibotovo ja Putlino.

## Historia
Joglan kylän laidalta on löydetty kivikautinen asuinpaikka. Sen nimi perustuu muinaisslaavin ’joen mutkaa’ tarkoittavaan sanaan *jeglina*. Kylä mainitaan ensimmäisen kerran vuonna 1564. Sen asukkaat toimivat maanviljelijöinä ja vaikeakulkuisen Mstajoen kauppareitin luotseina sekä kävivät ansiotöissä Pietarissa. Jogla sijaitsi alun perin Mstan rannalla, mutta 1800-luvun alussa sattuneen tulipalon jälkeen se siirrettiin kauemmas joesta.

## Liikenne, talous ja palvelut
Joglan kautta kulkee Borovitšin, Opetšenski Posadin ja Perelutšin välinen maantie. Kylistä on linja-autoyhteydet Borovitšiin.

Seudun pääelinkeino on maatalous. Kunnassa toimii Borovitšin suurkanala sekä vuonna 2000 perustettu ompelimo. Osa työvoimasta työskentelee Borovitšissa.

Keskuskylän palveluihin kuuluvat lastentarha, keskikoulu, ammattikoulun haaraosasto, kulttuuritalo, kirjasto, lääkärin vastaanotto ja posti. Vähittäiskaupasta vastaa piirin kulutusosuuskunta ja joukko yksityisyrittäjiä.

## Nähtävyydet
Mstajoen rannalla Putlinossa sijaitsee varhaiskeskiaikainen asuinpaikka ja kumpuhauta. Rakennusmuistomerkkeihin kuuluvat Joglan ja Rovnojen kirkot sekä Joglan vanhat asuintalot. Muita nähtävyyksiä ovat Mstajoen kosket sekä Mstaan laskeva Paneredkan karstijoki.

## Lähteet
* 

### Viitteet

## Aiheesta muualla
* Joglan kunnan sivusto  
* Joglan kunta Borovitšin piirin sivustolla
Pedro de Alvarado

**Pedro de Alvarado y Contreras** (noin 1485 Badajoz, Kastilia – 4. heinäkuuta 1541 Guadalajara, Uusi-Espanja) oli espanjalainen konkistadori. Hänet tunnettiin taitavana sotilaana ja julmuudestaan alkuperäisasukkaita kohtaan.

## Elämä
Alvarado lähti 1510 Hispaniolaan. Hän oli keväällä 1518 Juan de Grijalvan Kuubasta Jukatanin niemimaalle suuntautuneen retkikunnan johtohenkilöistä. Muutaman kuukauden päästä Contreras palasi Kuubaan ja raportoi Montezuma II:n valtakunnan rikkauksista.

Alvarado liittyi helmikuussa 1519 Hernán Cortésin johtamaan armeijaan, joka lähti valloittamaan Meksikoa. Hänet asetettiin ensimmäisen kerran Tenochtitlánin johtoon 1520, kun Cortés joutui lähtemään rannikolle kohtaamaan espanjalaisia kapinallisia. Kun asteekit kokoontuivat juhlimaan toxcatlia, Alvarado pelkäsi kansannousua. Hän määräsi joukkonsa iskemään ensin, Templo Mayorin verilöylyssä kuoli noin 200 asteekkijohtajaa. Tapahtumaa seurasi asteekkien kapina, ja kaupunkiin palattuaan Cortés suunnitteli yöllisen paon kaupungista. *[[La Noche Triste]]nä* tunnettu pako tapahtui 30. kesäkuuta 1520. Asteekit kuitenkin huomasivat pakoyrityksen, ja Alvarado onnistui pakenemaan vain kuuluisaksi muodostuneen hyppynsä yli kanavan. Espanjalaiset valloittivat Tenochtitlán uudestaan 1521, ja Alvaradosta tehtiin seuraavana vuonna kaupungin ensimmäinen johtaja.

Cortésin lähettämänä Alvarado lähti 1523 valloittamaan Guatemalan ylänköalueita. Alkuun hän liittoutui kaqchikelien kanssa K’ichen kuningaskuntaa vastaan. Kaqchikelit vieraantuivat kuitenkin pian Alvaradosta tämän julmuuden takia. Alvarado joutui muutaman vuoden ajan rauhoittelemaan oloja Guatemalassa. Valloitusten aikana hän perusti myös Santiago de los Caballeros de Guatemalan, eli nykyisen Antiguan. Espanjan kuningas Kaarle I nimetti hänet Guatemalan kuvernööriksi.

Alvarado kuuli 1534 Perun rikkauksista ja lähti valloittamaan Quitoin itselleen. Alue oli kuitenkin jo Francisco Pizarron luutnantilla Sebastián de Belalcázarilla, ja nämä kaksi konkistadoria ajautuivat taisteluiden partaalle. Tilanne ratkesi vasta, kun Pizarro maksoi Alvaradolle, jotta tämä lähtisi alueelta.

Alvarado lähti 1541 kukistamaan mixtónien kapinaa Uuden-Galician alueella. Alvaradon johtamat espanjalaiset epäonnistuivat Nochistlánin kukkulan valloittamisessa. Vetäytymisen aikana hänen hevosensa menetti tasapainonsa, ja Alvarado murskaantui hevosen alle. Hän kuoli pari päivää myöhemmin.

## Lähteet
Weierstrassin M-testi

Matematiikassa **Weierstrassin M-testi** on lause, jonka avulla voidaan tarkastaa, suppeneeko jokin funktiosarja tasaisesti.

## Lause

Oletetaan, että (f_n)\,\! on jono reaalifunktioita, jotka ovat määriteltyjä joukossa A\,\!, ja että on olemassa positiiviset vakiot M_n\,\! siten, että
:|f_n(x)|\leq M_n 
kaikilla  n\geq 1 ja kaikilla x \in A, missä sarja
:\sum_{n=1}^{\infty} M_n
suppenee. Tällöin sarja
:\sum_{n=1}^{\infty} f_n (x)
suppenee itseisesti ja tasaisesti joukossa A\,\!.

## Lähteet

## Kirjallisuutta
*
Lempira

**Lempira** (k. 1538) oli lencaintiaanien johtaja, joka johti Espanjan siirtomaavaltaa vastaan nousseita intiaaneja Hondurasin alueella.

Lempira onnistui yhdistämään yli 200 perinteisesti keskenään taistellutta intiaaniheimoa vastustamaan espanjalaisten siirtomaavaltaa. Hän julisti Etempican kylässä suunnitelmansa espanjalaisten karkottamiseen. Lempira perusti päämajansa linnoitukseen Peñol de Cerquínin kukkulan laelle.

Kuvernööri Francisco de Montejo määräsi kapteeni Alonso de Cáceresin joukot hyökkäämään Peñol de Cerquíniin, mutta hyökkäykset olivat tuloksettomia. Sitten kuvernööri keräsi lisäjoukkoja Guatemalan ja Meksikon intiaaneista ja asetti lähes kaikki Hondurasin espanjalaiset sotilaat hyökkäämään kukkulalle, joka pysyi kuitenkin valloittamattomana. Samaan aikaan intiaanit sytyttivät Comayaguan tuleen ja piirittivät Graciasin, San Pedro de Puerto Caballosin ja Trujillon. Lempiran innoittamana Hondurasin länsiosissa syttyi useita kapinoita, ja espanjalaiset onnistuttiin lähes karkottamaan.

Espanjalaiset salamurhasivat Lempiran rauhanneuvotteluissa 1538. Cáceres oli kutsunut Lempiran neuvotteluihin, ja kun Lempira oli kieltäytynyt rauhasta, tarkka-ampuja ampui hänet. Lempiran kuoleman jälkeen kapina kukistettiin nopeasti. Seuraavien vuosien aikana Hondurasin alkuperäisasukkaiden lukumäärä väheni radikaalisti, kun espanjalaiset kukistivat verisesti Lempiran kansannousua seuranneet pienemmät kapinat.

## Lähteet
* 

### Viitteet
Gaspard Béby Gnéba

**Gaspard Béby Gnéba** (s. 6. tammikuuta 1963) on norsunluurannikkolainen roomalaiskatolinen piispa. Hänet vihittiin papiksi 12. heinäkuuta 1992 ja nimitettiin Manin hiippakunnan piispaksi 18. joulukuuta 2007. Piispaksi vihkiminen seurasi 8. maaliskuuta 2008. Pääkonsekraattorina toimi Barthélémy Djabla, jota avustivat Joseph Niangoran Teky ja Jean-Pierre Kutwa.

## Lähteet
Aldikarbi

**Aldikarbi** on karbamaatteihin kuuluva hyönteismyrkky. Sitä käytetään muun muassa ripsiäisiä, kirvoja, hämähäkkejä ja punkkeja vastaan, mutta tehokkainta se on loisiviin sukkulamatoihin.

Aldikarbi on antikoliiniesteraasi eli se estää koliiniesteraasien toiminnan, jolloin välittäjäaine asetyylikoliini ei hajoa hermostossa ja seuraa kolinergisen järjestelmän yliaktivoituminen. Se on myös nisäkkäille hyvin myrkyllistä ja sen LD<sub>50</sub> on 0,8&nbsp;mg/kg.

Aldikarbin kemiallinen kaava on C7H14N2O2S, moolimassa 190,263&nbsp;g/mol ja CAS-numero 116-06-3. Aldikarbi on palavaa, väritöntä kiteistä ainetta, jonka sulamispiste on 100&nbsp;°C, tiheys 1,2&nbsp;g/cm3 ja liukoisuus veteen 25&nbsp;°C:ssa 0,6&nbsp;g/100&nbsp;ml.

## Lähteet

## Aiheesta muualla
* 
* PubChem: Aldicarb 
* Toxin, Toxin-Target Database (T3DB): Aldicarb 
* Kyoto Encyclopedia of Genes and Genomes (KEGG): Aldicarb 
* ChemBlink: Aldicarb
Eino Sandelin

**Eino Kauno Sandelin** (16. joulukuuta 1864 Virrat, Suomen suuriruhtinaskunta – 15. lokakuuta 1937 Helsinki) oli suomalainen lääkäri, professori, kilpapurjehtija ja olympiamitalisti. Seuratasolla hän edusti Nyländska Jaktklubbenia.

Eino Sandelinin vanhemmat olivat kirkkoherra, lääninrovasti Frans Viktor Sandelin (1833–1897) ja Emma Josefina Durchman. Hän pääsi ylioppilaaksi 1885 Vaasan ruotsalaisesta lyseosta ja valmistui Helsingin yliopistosta filosofian kandidaatiksi 1888, filosofian maisteriksi ja lääketieteen kandidaatiksi 1890, lääketieteen lisensiaatiksi 1894 ja lääketieteen ja kirurgian tohtoriksi 1896. Sandelin teki opintomatkoja Saksaan, Tanskaan, Norjaan ja Ruotsiin.

Sandelin oli Helsingin yliopistossa kirurgian dosenttina 1900–1921. Hän oli Virtain kunnanlääkärinä 1894–1895, Helsingin yleisen sairaalan kirurgisen osaston apulaislääkärinä ja alilääkärinä 1895–1902, Marian sairaalan kirurgisen osaston ylilääkärinä 1902–1918 sekä Eiran sairaalan lääkärinä. Hän sai professorin arvonimen 1919. 

Sandelin toimi Sairaalalääkäriyhdistyksen sihteerinä ja rahastonhoitajana sekä 1919–1932 Helsingin kaupungin sairaalain hallituksen puheenjohtajana.

Sandelin kuului suomalaisen *Heatherbell*-veneen miehistöön sen voittaessa 12mR-luokan olympiapronssia Tukholmasta 1912. Hänen veljensä Torsten Sandelin kilpaili myös purjehduksessa Tukholman olympiakisoissa ja voitti joukkuevoimistelussa olympiapronssia Lontoossa 1908.

Eino Sandelin oli naimisissa vuodesta 1891 Sigrid Elisabet Hartmanin kanssa.  

## Julkaisuja
* *Kliniska studier öfver struma i Finland, med ledning af 80 operativt behandlade fall*, Helsingin yliopiston väitöskirja. Helsingfors 1896
* *Frans Viktor Sandelin: biografiska anteckningar*. Helsingfors 1933
* *Eira sjukhus 1905-1925*. Helsingfors 1935
* *Eino Sandelins anteckningar 1934*; toim. Karin Sandelin, Carl Fredrik Sandelin. F. Sandelin, Espoo 1986

## Lähteet
*
Perjodki

**Perjodki** () on maalaiskunta ja sen keskuskylä Novgorodin alueen Borovitšin piirissä Venäjällä. Se sijaitsee Borovitšin ja Pestovon välisen maantien varrella kymmenen kilometriä Borovitšista itään. Kylässä on 478 ja kunnassa 2&nbsp;200 asukasta (vuonna 2011).

## Maantiede ja asutus
Perjodkin kunnan pinta-ala on 447,7 neliökilometriä. Se rajoittuu etelässä Borovitšin piirin Opetšenski Posadin, Joglan ja Borovitšin, lännessä Progressin ja pohjoisessa Kontšanskoje-Suvorovskojen kuntiin sekä idässä Mošenskojen piiriin. Pinta-alasta 67 % on metsää ja 28 % maatalousmaata.

Seudulla virtaavat Mstan sivujoki Velgija, jälkimmäisen sivujoki Bystritsa, Uverin sivujoet Suhaja ja Holynka sekä Suhojejärveen laskeva Žužilka. Suurimmat järvet ovat Borovskoje, Suhoje ja Limandrovo. Kunnan alueella sijaitsee Borovskojen ja Suhojen karstijärvien rauhoitusalue sekä neljä luonnonmuistomerkkiä.

Keskuskylän lisäksi kuntaan kuuluu Tuhunin taajama ja 32 kylää: Bortnik, Dubrovi, Jeremejevo, Karmanovo, Katšalovo, Kononovo, Korovajevo, Korovkino, Kotovo, Krasnaja Gora, Kurakovo, Lipovets, Maklakovo, Maškino, Myšljatšje, Novoselitsy, Orehovo, Paltsevo, Paport, Petuhovo, Potšinnaja Sopka, Šastovo, Šedomitsy, Sušerjovka, Telbovitši, Tšaplinka, Tuhun, Valugino, Vilatšovo, Vilovataja Gorka, Vlasiha ja Zasypenje. Asutuskeskuksista suurin on vajaan 600 asukkaan Potšinnaja Sopka. Samanniminen maalaiskunta liitettiin Perjodkiin vuonna 2010.

## Liikenne, talous ja palvelut
Kunnan tärkein liikenneväylä on Borovitšin ja Pestovon välinen maantie. Kylistä on linja-autoyhteydet Borovitšiin, Mošenskojeen, Pestovoon ja Novgorodiin.

Paikallisista elinkeinoista tärkeimmät ovat maatalous ja puunjalostus. Kunnassa toimii kolme maatalousyritystä, kolme pientä puunjalostuslaitosta, lihanjalostamo sekä rakennustarvike- ja metallialan yritykset. Asukkailla on lähes tuhat palstaviljelmää.

Keskuskylän palveluihin kuuluu lastentarha, keskikoulu, kulttuuritalo, kirjasto, pieni poliklinikka, posti ja muutamia kauppoja. Palveluja on myös Potšinnaja Sopkassa, Tuhunin taajamassa ja eräissä muissa kylissä.

## Nähtävyydet
Seudulla sijaitsee useita muinaisia hautapaikkoja. Perjodkin lähellä on 700–900-luvun muinaislinna ja entisen Išutinon kylän luona uhrikivi. Rakennusmuistomerkkeihin kuuluvat Perjodkin, Telbovitšin, Paportin ja Šedomitsyn kirkot sekä Paportin, Šastovon ja Zasypenjen kartanoalueet. Perjodkissa toimii perinteistä talonpoikaiskulttuuria esittelevä museo. Novgorodin lähellä Vitoslavlitsyn ulkomuseossa on kylästä siirretty Neitsyt Marian syntymän puinen telttakattoinen kirkko, joka on lajissaan Pohjois-Venäjän vanhin.

## Lähteet
* 

### Viitteet

## Aiheesta muualla
* Perjodkin kunnan sivusto  
* Perjodkin kunta Borovitšin piirin sivustolla